VÝZVA na predkladanie ponúk

1. Identifikácia zadávateľa:

Názov organizácie: UNIKOV TR. TURNÁ s.r.o.
Sídlo organizácie: Vysoká 258, 913 21 Trenčianska Turná
IČO: 31418929
Kontaktná osoba: Ján Husár
Telefón: 00421 903 266 587
E-mail: husar-unikov@stonline.sk
Adresa URL: https://unikov.webnode.sk/

1. Predmet zákazky

Predmetom zákazky je projekt: „Modernizácia výrobného procesu v oblasti opracovania kovov v spoločnosti UNIKOV TR. TURNÁ s.r.o.“ ktorého súčasťou sú dva logické celky:

Logický celok č. 1 – Laserový páliaci stroj

Logický celok č. 2 – CNC riadený hydraulický ohraňovací lis

1. Opis predmetu zákazky

Podrobný opis technických parametrov jednotlivých logických celkov je uvedený v dokumente „Minimálne technické parametre predmetu zákazky“, ktorý tvorí prílohu č. 1 tejto výzvy.

1. Rozsah a rozdelenie predmetu zákazky:

Uchádzač predloží ponuku na celý predmet zákazky teda obidva logické celky. Spracovávanie jednotlivých objednávok od ich prípravy, cez realizáciu ako aj sledovanie stavu výroby zákazky je podmienené spoločnou diaľkovou správou. Obidve technológie musia byť schopné vzájomnej komunikácie s diagnostikou postavenou na spoločnej databáze pre všetky zariadenia, ktoré sú zapojené do výrobného procesu. Z toho dôvodu je nevyhnutné aby predmet zákazky nebol rozdelený. V prípade, že by došlo k rozdeleniu zákazky tak navrhnutý koncept je plne znefunkčnený a podnikateľský zámer našej spoločnosti v očakávanom rozsahu by bol nedosiahnuteľný.

Ponuky predložené na časť predmetu zákazky preto nebudú akceptované.

Nie je možné predložiť variantné riešenie.

1. Spoločný slovník obstarávania (CPV):

Logický celok č. 1 – Laserový páliaci stroj

 42610000-5 Obrábacie stroje riadené laserom a obrábacie centrá (strediská)

Logický celok č. 2 – CNC riadený hydraulický ohraňovací lis
 42636100-4 Hydraulické lisy

1. Lehota a miesto dodania predmetu zákazky:

Lehota dodania služieb je do 8 mesiacov od nadobudnutia účinnosti kúpnej zmluvy.

Miestom dodania služby je prevádzka zadávateľa UNIKOV TR. TURNÁ s.r.o. – Bánovská 110, 913 21 Trenčianska Turná

1. Lehota na predkladanie cenovej ponuky

Lehota na predloženie cenovej ponuky je **do 5.12.2018 – 12.00**

1. Podmienky predkladania cenovej ponuky

Uchádzač môže predložiť iba jednu ponuku. Uchádzač nemôže byť zároveň členom skupiny dodávateľov, ktorá predkladá ponuku.

Ponuka a ďalšie doklady a dokumenty pri výbere dodávateľa sa predkladajú v štátnom jazyku (t.j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t.j. do slovenského jazyka (neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, t.j. v českom jazyku).

Ponuky sa predkladajú v mene euro.

Uchádzač predloží ponuku:

e-mailom na e-mailovú adresu: **husar-unikov@stonline.sk**
 prípadne na adrese **lakovna.unikov@gmail.com**
 V predmete e-mailu je potrebné uviesť: „CP-UNIKOV“

 **alebo**

poštou na poštovú adresu: **UNIKOV TR. TURNÁ s.r.o.
 Vysoká 258, 913 21 Trenčianska Turná**
 Na obálku je potrebné uviesť: „CP-UNIKOV“.

1. Obsah ponuky

Cenové ponuky je potrebné vypracovať v zmysle dokumentu „Návrh cenovej ponuky“, ktorý tvorí prílohu č. 2 tejto výzvy.

K cenovej ponuke je potrebné priložiť doklad o oprávnení dodávať tovar v rozsahu, ktorý zodpovedá predmetu zákazky, nie staršieho ako tri mesiace ku dňu predloženia ponuky (Výpis z Obchodného registra, Výpis zo živnostenského registra a pod.) – postačuje kópia, prípadne elektronické potvrdenie z ORSR, ŽRSR a pod.;

Cenu uvádzajte v eurách bez DPH. Ak uchádzač nie je platiteľom DPH, na skutočnosť, že nie je platiteľom DPH, upozorní v cenovej ponuke.

Cena musí byt zaokrúhlená maximálne na dve desatinné miesta. Suma celkom musí byť uvedená ako konečná, vrátane dopravy a všetkých ostatných nákladov súvisiacich s realizáciou predmetu plnenia.

Ceny musia byť stanovené podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.

1. Kritérium na vyhodnotenie ponúk

Cenové ponuky budú hodnotené podľa jediného kritéria – **najnižšia cena bez DPH** za celý predmet zákazky.

1. Spôsob vzniku záväzku

Kúpna zmluva. Jej znenie tvorí prílohu č. 3 tohto dokumentu.

1. Ďalšie informácie

Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

V prípade potreby zadávateľ môže vysvetliť a ak to bude nevyhnutné aj doplniť informácie uvedené v zadávaní zákazky. Vysvetlenie alebo prípadné doplnenie informácií uvedených v zadaní bude zverejnené na webovom sídle.

Úspešný uchádzač, s ktorým bude uzatvorená zmluva na dodanie služby, je povinný strpieť výkon kontroly (auditu) overovania súvisiaceho s dodávkami tovarov, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, ktorými sú: poskytovateľ NFP a ním poverené osoby, Útvar následnej finančnej kontroly a ním poverené osoby, Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi uvedenými príslušnými právnymi predpismi SR a ES a poskytnúť im všetku potrebnú súčinnosť.

1. Dátum zaslanie výzvy na predloženie ponúk a jej zverejnenia

26.11.2018

Logický celok č. 1 – Laserový páliaci stroj

|  |  |  |
| --- | --- | --- |
| **Charakteristika** | **Požiadavky** | **Min./ max. technické požiadavky** |
| Základný stroj | Pracovná plocha stola | Pojazd v osi X min. 3000 mm |
|   | Pojazd v osi Y min.1500 mm |
|   | Pojazd v osi Z min. 100mm |
| Výkon lasera | min. 3000W |
|   | max. 4000 W |
| Priemerná spotreba el. energie stroja | max. 20 kW/h |
| Rýchlosti | simultánne v osi X a Y min. 140 m/min (mechanické pohony) |
|   | Osová rýchlosť X min. 100 m/min |
|   | Osová rýchlosť Y min. 100 m/min |
| Presnosť polohovania reznej hlavy | Polohovacia odchýlka +/- 0,05 mm |
|   | Priemerná polohovacia šírka rozptylu +/- 0,03 mm |
| Hrúbky rezaných plechov a rýchlosti v jednotlivých materiáloch | Konštrukčná oceľ minimálne 0,8 - 20 mm; rýchlosť rezania pri 1 mm hrúbke minimálne 23 m/min. |
|   | Ušľachtilá oceľ minimálne 0,8 - 10 mm; rýchlosť rezania pri 1 mm hrúbke minimálne 25 m/min. |
|   | Zliatina hliníka minimálne 0,8 - 8 mm; rýchlosť rezania pri 1 mm hrúbke minimálne 30 m/min. |
| Portálová konštrukcia stola |   |
| Možnosť použitia jednej šošovky pre celé spektrum materiálov |   |
| Kontrola prasknutia šošovky |   |
| Diaľková diagnostika |   |
| Integrované technologické údaje v zariadení pre jednotlivé typy materiálov |   |
| Riadenie stroja v slovenskom alebo českom jazyku |   |
| Dokumentácia | Dokumentácia k riadeniu stroja v slovenskom alebo českom jazyku |   |
| Príslušenstvo | Výmenník paliet |   |
| Čítačka čiarových kódov |   |
| Externý programovací software stroja s 3D konvertorom, CAD systémom, vzájomne prepojeným na centrálnu databázu (centrálna databáza = spoločná databáza pre laser, ohraňovací lis) |   |
| Záruka | Záruka na stroj a všetky súčasti | min. 12 mesiacov od uvedenia stroja do prevádzky |
| Dodanie | Doprava/dodanie na miesto realizácie logického celku, t.j. doprava/dodanie do miesta umiestnenia logického celku, ktorým je výrobný areál zadávateľa v Trenčianskej Turnej |   |
| Servis | Nástup na servisný zásah | do 24 hodín |
| Inštalácia a uvedenie do prevádzky | Inštalácia zariadenia, nastavenie logického celku (zariadenia), t.j. uvedenie do prevádzky a oživenie logického celku s tým, že uchádzač je povinný preukázať dosiahnutie všetky technických parametrov, ktoré sú v ponuke uchádzača  |   |

Logický celok č. 2 – CNC riadený hydraulický ohraňovací lis

|  |  |  |
| --- | --- | --- |
| **Charakteristika** | **Požiadavky** | **Min./ max. technické požiadavky** |
| Základný stroj | Lisovacia sila | min. 1300kN |
| Ohýbacia dĺžka | min. 3050 mm |
| Zdvih | min. 200 mm  |
| Celkový príkon  | max. 11kW |
| Zadný doraz | min. 5 osí  |
| min. 18“ dotyková obrazovka s 3D zobrazením |   |
| Navigácia umiestnenia horných a spodných nástrojov pomocou palcov zadného dorazu |   |
| Mechanické rýchloupínanie horných nástrojov, možnosť upnúť razník zo spodu a obojstranne |   |
| Možnosť programovania stroja externým programom s priamym prepojením softwaru a stroja na jednotnú databázu pre laser a vysekávací lis |   |
| Regulácia spotreby energie využitím frekvenčného meniča |   |
| Off line odmeriavanie uhlov prepojené s riadením stroja pre korekciu uhla |   |
| Osvetlenie pracovného priestoru |   |
| Programovateľná laserová závora, ktorá slúži k ochrane obsluhy zariadenia |   |
| Automatický bombírovací systém, bez zníženia otvorenia medzi baranom a stolom |   |
| Reverzné upínanie horných nástrojov |   |
| Možnosť dodatočného doplnenia mikrospínačov na palcoch zadného dorazu |   |
| Možnosť dodatočného doplnenia nezávislého ovládania palcov zadného dorazu ΔX |   |
| Dokumentácia | Dokumentácia k riadeniu stroja v slovenskom alebo českom jazyku |   |
| Príslušenstvo | Čítačka čiarových kódov |   |
| Základná sada ohraňovacích nástrojov |   |
| Záruka | Záruka na stroj a všetky súčasti | min. 12 mesiacov od uvedenia stroja do prevádzky |
| Dodanie | Doprava/dodanie na miesto realizácie logického celku, t.j. doprava/dodanie do miesta umiestnenia logického celku, ktorým je výrobný areál zadávateľa v Trenčianskej Turnej |   |
| Servis | Nástup na servisný zásah | do 24 hodín |
| Inštalácia a uvedenie do prevádzky | Inštalácia zariadenia, nastavenie logického celku (zariadenia), t.j. uvedenie do prevádzky a oživenie logického celku s tým, že uchádzač je povinný preukázať dosiahnutie všetky technických parametrov, ktoré sú v ponuke uchádzača  |   |

Cenová ponuka

Prosím o vyplnenie všetkých žlto podfarbených častí. Navrhovaná cena bude vyjadrená v eurách ako konečná cena a zahŕňa všetky náklady spojené s predmetom zákazky.

Identifikácia uchádzača

|  |  |
| --- | --- |
| Názov organizácie: |  |
| Sídlo organizácie:  |  |
| IČO: |  |
| Kontaktná osoba dodávateľa |  |
| Telefón: |  |
| E-mail: |  |
| Dátum vypracovania ponuky: |  |
| Platiteľ DPH | JE / NIE JE platiteľom DPH (nehodiace sa prečiarknuť). |
| Zahraničná osoba | JE / NIE JE zahraničná osoba (nehodiace sa prečiarknuť). |
| Čestne prehlasujem, že* návrh cenovej ponuky napĺňa jednotlivé parametre, charakteristiky a požiadavky špecifikácie logického celku stanovené žiadateľom v plnom rozsahu;
* návrh cenovej ponuky zodpovedá cenám obvyklým v danom mieste a čase;
* všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné;
* predkladám iba jednu ponuku;
* nie som členom skupiny dodávateľov, ktorá ako iný uchádzač predkladá ponuku.
 |
| Podpis oprávnenej osoby konať v mene uchádzača |  |

Návrh na plnenie kritérií

|  |  |  |  |  |  |
| --- | --- | --- | --- | --- | --- |
| **Predmet zákazky** | *MJ* | *Počet* | *Cena za MJ bez DPH* | *Výška DPH* | *Cena za MJ s DPH* |
| Logický celok č. 1 – Laserový páliaci stroj | projekt | 1 |  |  |  |
| Logický celok č. 2 – CNC riadený hydraulický ohraňovací lis | projekt | 1 |  |  |  |
| **CENA SPOLU** |  |  |  |  |  |

Doklad o oprávnení dodávať tovar

Prosím nezabudnite priložiť doklad o oprávnení dodávať tovar v rozsahu, ktorý zodpovedá predmetu zákazky, nie staršieho ako tri mesiace ku dňu predloženia ponuky (Výpis z Obchodného registra, Výpis zo živnostenského registra a pod.) – postačuje kópia, prípadne elektronické potvrdenie z ORSR, ŽRSR a pod.

Návrh

KÚPNA ZMLUVA č. ..........

**uzatváraná podľa § 409 a nasl. Obchodného zákonníka**

**I. Zmluvné strany**

**Kupujúci:**

Názov organizácie: UNIKOV TR. TURNÁ s.r.o.
Sídlo organizácie: Vysoká 258, 913 21 Trenčianska Turná
Právna forma: SRO, zapísaná v OR OS Trenčín, Oddiel Sro, vložka č. 1525/R
Zastúpená Ján Husár, konateľ
IČO: 31418929
IČ DPH: SK2020383992
Bankové spojenie:
IBAN:
SWIFT/BIC:

(ďalej len „**Kupujúci**")

A

**Predávajúci:**

Názov organizácie:
Sídlo organizácie:
Právna forma:
Zapísaný v:
Zastúpená
IČO:
IČ DPH:
Bankové spojenie:
IBAN:
SWIFT/BIC:

 (ďalej len „**Predávajúci**")

(ďalej len „predávajúci“, a „kupujúci“ spoločne len ako „**zmluvné strany**“ a jednotlivo „**zmluvná strana**“)

**II. Úvodné ustanovenie**

1. Predávajúci je úspešným uchádzačom prieskumu trhu v projekte Operačného programu Výskum a inovácie (Kód výzvy: OPVaI-MH/DP/2016/1.2.2-02) na dodávku tovaru predmetu zákazky *Logický celok č. 1 – Laserový páliaci stroj, Logický celok č. 2 – CNC riadený hydraulický ohraňovací lis* realizovaného ako zákazka vyhlásená osobou, ktorej SO poskytne
50 % a menej finančných prostriedkov z NFP.

**III. Predmet zmluvy**

1. Predmetom tejto zmluvy je predaj a kúpa Logického celku č. 1 – Logický celok č. 1 – Laserový páliaci stroj a Logického celku č. 2 – CNC riadený hydraulický ohraňovací lis (ďalej len „predmet zmluvy“).
2. Tovar, ktorý je predmetom zmluvy, je špecifikovaný v prílohe č. 1 tejto zmluvy.
3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Kupujúceho vlastnícke právo.
4. Predmet zmluvy bude odovzdaný jeho úplným dodaním, a prebratím Kupujúcim.
5. Predmet zmluvy je splnený zo strany Predávajúceho protokolárnym prebratím úplného predmetu zmluvy Kupujúcim.
6. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu.
7. Predmet zmluvy je splnený zo strany Kupujúceho úplným zaplatením kúpnej ceny.

**IV. Dodacie podmienky**

1. Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, platnými záväznými predpismi, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať Kupujúcemu aj všetky doklady, ktoré sa na predmet zmluvy vzťahujú (ako napr. manuály, inštalačné média, pravidlá bezpečného používania, certifikát o zhode a pôvode výrobku).
2. Predávajúci sa zaväzuje dodať predmet zmluvy najneskôr do 8 mesiacov od nadobudnutia účinnosti kúpnej zmluvy.
3. Miestom dodania služby je prevádzka zadávateľa Bánovská 110, 913 21 Trenčianska Turná.
4. Deň doručenia predmetu zmluvy písomne alebo elektronicky oznámi Predávajúci Kupujúcemu minimálne 3 pracovné dni vopred. Kupujúci sa zaväzuje zásielku prevziať v oznámenom termíne.
5. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste.
6. Kupujúci je povinný bez zbytočného odkladu upozorniť Predávajúceho na zjavné porušenie balenia (obalov) pri preprave a na vady zrejmé už pri doručení tovaru, spísať o tom zápis a odovzdať ho Predávajúcemu.
7. Kupujúci sa zaväzuje zabezpečiť podmienky vhodné pre prevádzku predmetu zmluvy podľa písomných pokynov predávajúceho, a to najmä:
8. miesto pre inštalovanie a prevádzku predmetu zmluvy,
9. médiá potrebné pre prevádzku predmetu zmluvy,
10. zabezpečiť ochranu doručených a inštalovaných častí predmetu zmluvy pred zásahom nepovolaných osôb, pred vytopením, požiarom a podobne.
11. Deň protokolárneho preberania predmetu zmluvy písomne alebo elektronicky oznámi Predávajúci Kupujúcemu najneskôr 3 pracovné dni vopred. Kupujúci sa zaväzuje preberať predmet zmluvy v oznámenom termíne.
12. Po prebratí predmetu zmluvy Predávajúci vyhotoví preberací protokol. Kupujúci po prebratí predmetu zmluvy preberací protokol písomne potvrdí.
13. Po protokolárnom prebratí predmetu zmluvy Kupujúci môže riadne predmet zmluvy užívať a Predávajúci sa mu zaväzuje toto užívanie dňom protokolárneho prebratia umožniť.

**V. Kúpna cena**

1. Kúpna cena za predmet zmluvy je stanovená v súlade so zákonom č. 18/1996 Z. z. o cenách v znení neskorších predpisov dohodou ako cena pevná vo výške

cena bez DPH: 000.000,-eur
DPH: 000.000,-eur
celková cena s DPH: 000.00,-eur
Slovom: ,- eur

1. Ďalšie náklady, ako dopravu a prípadné preclenie predmetu zmluvy a jeho doručenie Kupujúcemu, inštaláciu a inštruktáž obsluhy zabezpečuje Predávajúci na vlastné náklady.

**VI. Platobné podmienky**

1. Platba za tovar bude uskutočnená nasledovne:
	1. Kupujúci poskytne Predávajúcemu preddavok vo výške 30 % z kúpnej ceny podľa čl. V na základe zálohovej faktúry vystavenej Predávajúcim na základe objednávky Kupujúceho. Splatnosť zálohovej faktúry bude 14 dní odo dňa jej doručenia Kupujúcemu. Predávajúci je povinný poskytnúť Kupujúcemu bankovú záruku vo výške poskytnutej zálohy. Táto banková záruka slúži na to, aby v prípade nesplnenia technických parametrov pri preberaní v závode Preberajúceho (pred zaplatením ďalšej zálohy) bola táto záloha vo výške 30 % vrátená Kupujúcemu.
	2. Kupujúci poskytne Predávajúcemu preddavok vo výške 60 % z kúpnej ceny podľa čl. V na základe zálohovej faktúry vystavenej Predávajúcim na základe overenia technických parametrov podľa prílohy č. 1 tejto zmluvy a prebratí tovaru v závode Predávajúceho. Splatnosť zálohovej faktúry bude 14 dní odo dňa jej doručenia Kupujúcemu.
	3. Kupujúci uhradí Predávajúcemu zvyšných 10 % z kúpnej ceny podľa čl. V na základe riadnej faktúry vystavenej Predávajúcim po protokolárnom prevzatí predmetu kúpy vo výrobnom areáli Kupujúceho. Splatnosť riadnej faktúry bude 30 dní odo dňa jej doručenia Kupujúcemu. Prílohou faktúry bude dodací list, preberací protokol, inštalačný protokol vrátane uvedenia do prevádzky, protokol o zaškolení obsluhy a certifikát o zhode.
2. Faktúra musí obsahovať všetky náležitosti, stanovené v § 71 ods. 2 zákona č.222/2004 Zb. o dani z pridanej hodnoty v znení neskorších predpisov, vrátane označenia čísla zmluvy podľa evidencie kupujúceho, „*Názov projektu Podpora inovačného rastu spoločnosti UNIKOV TR. TURNÁ s.r.o., Kód ITMS2014+ 313012C721*“. Ak Predávajúci neuvedie vo faktúre ktorýkoľvek požadovaný údaj, je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do sídla Kupujúceho.
3. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

**VII. Záručná doba, servis a zodpovednosť za vady**

1. Predávajúci je počas záručnej doby povinný poskytovať bezplatne servisné služby predmetu zmluvy, a to na technické prehliadky, údržbu a opravy.
2. Záručná doba je minimálne 12 mesiacov a záručné kontroly 24 mesiacov.
3. Predávajúci sa zaväzuje realizovať servisné služby podľa aktuálnych platných smerníc o servisných službách a podľa podmienok upravujúcich zodpovednosť za vady.
4. Predávajúci sa zaväzuje v prípade vady jednotlivých častí predmetu zmluvy zabezpečiť ich opravu do 5 pracovných dní odo dňa oznámenia závady. V prípade nemožnosti odstrániť vadu sa zaväzuje na dobu opravy poskytnúť náhradu za opravovaný predmet zmluvy.
5. Predávajúci zodpovedá za vady zo záruky predmetu zmluvy podľa čl. III tejto zmluvy po dobu 12 mesiacov od protokolárneho prebratia celého predmetu zmluvy Kupujúcim. Záručná doba sa predlžuje o dobu poruchy a jej opravy v tomto období.
6. V prípade vady zo záruky predmetu zmluvy počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou, používaním v rozpore s návodom na použitie, alebo neobvyklým spôsobom užívania predmetu zmluvy.
7. Kupujúci za zaväzuje, že reklamáciu vady zo záruky predmetu plnenia uplatní bez zbytočného odkladu po jej zistení, písomnou formou, oprávnenému zástupcovi Predávajúceho.
8. Kupujúci je oprávnený v prípade vadného plnenia požadovať:
9. odstránenie chýb tovaru, ak sú opraviteľné,
10. dodanie chýbajúceho množstva alebo časti,
11. výmenu vadného tovaru za tovar bez vád.
12. Právo voľby uplatneného nároku podľa bodu 8 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
13. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

**VIII. Ostatné dojednania**

1. Predávajúci prehlasuje, že tovar nie je zaťažený právami tretích osôb.
2. Predávajúci je povinný:

a) dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,

b) strpieť výkon kontroly/auditu/overovania súvisiaceho s dodávaným tovarom a službami, kedykoľvek počas platnosti a účinnosti Zmluvy o poskytnutí nenávratného finančného príspevku (táto doba sa predĺži v prípade ak nastanú skutočnosti uvedené v článku 90 Nariadenia Rady ES č. 1083/2006 o čas trvania týchto skutočností) a poskytnúť im všetku potrebnú súčinnosť, a to oprávnenými osobami, ktorými sú:

1. Ministerstvo hospodárstva Slovenskej republiky v zastúpení Agentúrou Ministerstva hospodárstva Slovenskej republiky pre štrukturálne fondy EÚ a ním poverené osoby,
2. Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby,
3. Orgán auditu, jeho spolupracujúce orgány a nimi poverené osoby,
4. Splnomocnení zástupcovia Európskej Komisie a Európskeho dvora audítorov,
5. Osoby prizvané orgánmi uvedenými v písm. a) až d) v súlade s príslušnými právnymi predpismi SR a ES.
6. Predávajúci sa zaväzuje v priestoroch Kupujúceho dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy.
7. Nebezpečenstvo škody na tovare prechádza na Kupujúceho splnením podmienok podľa čl. III ods. 5 tejto zmluvy.
8. Kupujúci je povinný:
9. prebrať bezchybný predmet zmluvy v deň určený Predávajúcim v oznámení podľa článku IV. ods. 4 a 9,
10. riadne a včas zaplatiť kúpnu cenu dohodnutú v článku V. zmluvy.

**IX. Sankcie**

1. Pre prípad nedodržania podmienok tejto zmluvy dohodli zmluvné strany nasledovné možné sankcie:

a) za omeškanie Predávajúceho s dodaním predmetu zmluvy podľa čl. IV. tejto zmluvy zmluvná pokuta vo výške 0,05 % z hodnoty celého predmetu zmluvy za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie tovaru, alebo iných dokladov, ktoré je predávajúci povinný predložiť Kupujúcemu podľa tejto zmluvy.

 Zaplatením zmluvnej pokuty nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

b) za omeškanie Kupujúceho so zaplatením kúpnej ceny je predávajúci oprávnený uplatniť si úrok z omeškania vo výške 0,05 % z nezaplatenej ceny za každý deň omeškania.

1. Nárok na zmluvné sankcie a úrok z omeškania nevzniká vtedy, ak sa preukáže že:
2. omeškanie je spôsobené účinkom vyššej moci, alebo
3. omeškanie je spôsobené druhou zmluvnou stranou.
4. V prípade, že predmet zmluvy nemôže byť Predávajúcim expedovaný v dohodnutom termíne z dôvodov zavinených Kupujúcim, je Predávajúci oprávnený vyžadovať náhradu preukázanej škody podľa Obchodného zákonníka počínajúc piatym týždňom oneskorenia.
5. Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany. Kupujúci je oprávnený započítať si svoju pohľadávku na náhradu škody alebo na zmluvnú pokutu voči predávajúcemu proti pohľadávke predávajúceho na zaplatenie kúpnej ceny.

**X. Doba trvania a zánik zmluvy**

1. Zmluvné strany sa dohodli, že zmluvu je možné ukončiť:
2. na základe vzájomnej dohody zmluvných strán,
3. okamžitým odstúpením od zmluvy v prípade podstatného porušenia zmluvy.
4. Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.
5. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
6. Za podstatné porušenie zmluvy sa považuje:
7. omeškanie Predávajúceho s dodaním predmetu plnenia oproti dohodnutému termínu plnenia o viac ako štyri kalendárne (4) týždne bez uvedenia dôvodu, ktorý by omeškanie ospravedlňoval (vyššia moc),
8. ak kúpna cena bude fakturovaná v rozpore s podmienkami dohodnutými v tejto zmluve,
9. Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,
10. Kupujúci je v omeškaní so zaplatením faktúry o viac ako 60 kalendárnych dní.
11. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
12. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

**XI. Ochrana a zabezpečenie dôverných informácií**

1. V súvislosti s dôvernými informáciami sprístupnenými druhej zmluvnej strane je každá zmluvná strana povinná počas platnosti tejto zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej strany a ani ich využívať iným spôsobom, ako na naplnenie účelu tejto zmluvy.

**XII. Spoločné a záverečné ustanovenia**

1. Neoddeliteľnými prílohami tejto zmluvy sú:
	1. Príloha č. 1 Opis predmetu zákazky
2. Zmluva nadobúda platnosť dňom jej podpisu oboma zmluvnými stranami.
3. Zmluva nadobúda účinnosť dňom nasledujúcim po obdržaní pozitívnej hodnotiacej správy z druhej ex-ante kontroly SO, ak takúto kontrolu vykonal. V prípade, že SO odmietol druhú ex-ante kontrolu vykonať zmluva nadobúda účinnosť dňom obdržania rozhodnutia SO o nevykonaní kontroly.
4. Zmluvné strany berú na vedomie a súhlasia, že táto zmluva vrátane všetkých jej súčastí a príloh môže byť zverejnená v profile kupujúceho. Zverejnenie zmluvy v profile kupujúceho sa nepovažuje za porušenie ani za ohrozenie obchodného tajomstva.
5. Zmluvu je možné meniť alebo dopĺňať len formou písomných dodatkov, obojstranne odsúhlasených oboma zmluvnými stranami.
6. Zmluva je vyhotovená a podpísaná v dvoch rovnopisoch, z ktorých po podpísaní obdrží Kupujúci a Predávajúci jedno vyhotovenie.
7. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka  a ostatnými všeobecne záväznými právnymi predpismi platnými v Slovenskej republike. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
8. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
9. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
10. Práva a povinnosti z tejto zmluvy prechádzajú aj na právnych nástupcov zmluvných strán.

|  |  |  |
| --- | --- | --- |
| za Predávajúceho |  | za Kupujúceho |
| V ......................... dňa 00.00.201xx |  | V Trenčianskej Turnej dňa 00.00.201xx |
| ............................................................. |  | ............................................................. |
| Meno PriezviskokonateľPredávajúca firma |  | Ján HusárkonateľUNIKOV TR. TURNÁ s.r.o. |

Príloha č. 1 Opis predmetu zákazky

Príloha bude totožná s prílohou č. 1 tejto výzvy - Minimálne technické parametre predmetu zákazky.